**Borgo** Erroma hiriko alde historikoa (*I municipioa*) osatzen duten hogeita bi *rionietan* hamalaugarrena da. Sant'Angelo gaztelua bertan kokaturik dago.

Geografia
---------

Tiber ibaiaren ezkerraldean kokaturik dago, ibaia eta Vatikano Hiriaren artean gelditzen den eremuan. Tiber ibaiaren jalkin alubialen gainean eraikita badago ere nahiko eremu muinotsua da.

Historia
--------

Antzinako Erroman *Ager Vaticanus* izena hartu zuen bertan kokatzen baitziren augure etruriarrak beren *vaticinii* (iragarpenak) egiten zituztenak. Hiriko harresietatik kanpo egonik izurrite handiak jasan zituen eta hilerritarako erabili zen ondoren. Hadriano enperadoreak k.o. 135.ean bere eta bere familiaren mausoleo erraldoia eraiki zuen bertan. Inperioaren garaian aberatsen auzo bihurtu zen, villa ederrak, lorategiak eta hainbat zirku ere eraiki ziren.

K.o. 67 urtean San Petri bertan izan zen hobiratua eta Kleto Aita Santuak oratorioa eraiki zuen hilobiaren gainean, 324 urtean Konstantino enperadoreak basilika bihurtu zuena, San Petri basilika hain zuzen ere (gaur egun Vatikano Hiriaren ardatza).

590. urtean Hadrianoren mausoleoa Sant'Angelo gaztelua bihurtu zen eta San Petri basilikarako erromesen uholdea kontrolatzeko erabili zen. Inguruan Santo Spirito ospitalea eta eliza ere eraiki ziren hauei zerbitzuak emateko. Hiriko harresietatik kanpo jarraitzen zuenez auzoa sarritan izan zen erasotua, horregatik Leon IV.a Aita Santuak harresi berriak eraiki zituen 852. urtean. Erromatik banaturiko herria bihurtu zen orduan, 'Civitas Leonina *izenekoa, Aita Santuaren armarria lehoia baitzen. Sixto V.ak 1586 urtean berriz ere Erromaren barnean sartu zuen.*

XV. mendean Erromako boterearen epizentrua Vatikanoan kokatzerakoan Leonine auzoan jauregi ugari eraiki ziren eta populazioak gora egin zuen nabarmen. Ezagun egin ziren germaniarrek auzoan eraikitako bainuetxeak, *stufe* deiturikoak. Auzoak berak ere *Borgo* ("hiria" alemaniarrez) izena hartu zuen. 1527an ordea Karlos I.a Espainiakoaren tropek hiria erasotu eta harpilatu egin zuten. Klemente VII.ak ozta ozta egin zuen alde.

1870. urtean Borgoren inguruko harresiak eraitsi egin ziren eta Vittorio Emanuele II zubia eraiki zen, hiriaren erdigunearekin komunikazioa hobetuz.

Ondasun nabarmenak
------------------

* **Sant'Angelo gaztelua**
* Passetto di Borgo
* Sant'Angelo zubia
* Vittorio Emanuele II zubia

Iruditegia
----------

* Sant'Angelo gaztelua.**Sant'Angelo gaztelua**.
* Sant'Angelo zubia.Sant'Angelo zubia.
* Vittorio Emanuele II zubia.Vittorio Emanuele II zubia.
* Via della Conciliazione karrika, barrenean San Petri basilika.Via della Conciliazione karrika, barrenean San Petri basilika.
* Santo Spirito atea.Santo Spirito atea.
* Passetto di Borgo harresia.Passetto di Borgo harresia.

Kanpo estekak
-------------

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q893556
* Commonscat Multimedia: Rione XIV - Borgo

---

* **Identifikadoreak**
* NKC: ge1144934
* **Lekuak**
* OSM: 5454294

 |

* Wd Datuak: Q893556
* Commonscat Multimedia: Rione XIV - Borgo


| * i
* e
* a
Erromako Rioniak |
| --- |
| 1. Monti · 2. Trevi · 3. Colonna · 4. Campo Marzio · 5. Ponte · 6. Parione · 7. Regola · 8. Sant'Eustachio · 9. Pigna · 10. Campitelli · 11. Sant'Angelo12. Ripa · 13. Trastevere · 14. Borgo · 15. Esquilino · 16. Ludovisi · 17. Sallustiano · 18. Castro Pretorio · 19. Celio · 20. Testaccio · 21. San Saba · 22. Prati |